[bookmark: _GoBack]
[image: Krut]
	

ประกาศคณะกรรมการพนักงานส่วนตำบลจังหวัดบึงกาฬ 
เรื่อง  หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล (ฉบับที่ 2๔)  พ.ศ. 256๑
...........................................................

		โดยที่เป็นการสมควรแก้ไขเพิ่มเติมประกาศคณะกรรมการพนักงานส่วนตำบลจังหวัดบึงกาฬ  เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล พ.ศ. 2554 ลงวันที่ 11 กรกฎาคม 2554 เพื่อให้สอดคล้องกับประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานส่วนตำบลให้ดำรงตำแหน่งสายงานผู้บริหาร       (ฉบับที่ 3) พ.ศ. 2561 ลงวันที่ 19 พฤศจิกายน 2561
		อาศัยอำนาจตามความในมาตรา 25 วรรคเจ็ด ประกอบมาตรา 13 (3) แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 และมาตรฐานทั่วไปเกี่ยวกับการสอบคัดเลือกและ       การคัดเลือกพนักงานส่วนตำบลให้ดำรงตำแหน่งสายงานผู้บริหาร (ฉบับที่ 3) พ.ศ. 2561 ลงวันที่ 19 พฤศจิกายน 2561 และหนังสือสำนักงาน ก.จ. ก.ท และ ก.อบต. ที่ มท 0829.2/ว 193 ลงวันที่ 30 พฤศจิกายน 2561 คณะกรรมการพนักงานส่วนตำบลจังหวัดบึงกาฬ ในการประชุมครั้งที่ 12/2561       เมื่อวันที่ 28 ธันวาคม 2561 จึงมีมติเห็นชอบให้แก้ไขเพิ่มเติมประกาศคณะกรรมการพนักงานส่วนตำบลจังหวัดบึงกาฬ เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล       ลงวันที่ 11 กรกฎาคม 2554 ดังต่อไปนี้
		ข้อ 1  ประกาศนี้เรียกว่า “ประกาศคณะกรรมการพนักงานส่วนตำบลจังหวัดบึงกาฬ เรื่อง  หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล (ฉบับที่ 2๔) พ.ศ. 2561”
		ข้อ 2  ประกาศนี้ให้ใช้บังคับตั้งแต่วันที่ 2 มกราคม 2562 เป็นต้นไป
ข้อ 3  ให้ยกเลิกความในข้อ 153 ของประกาศคณะกรรมการพนักงานส่วนตำบลจังหวัดบึงกาฬ  เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 11  กรกฎาคม 2554 และให้ใช้ความต่อไปนี้แทน
		“ข้อ 153 องค์การบริหารส่วนตำบลที่มีตำแหน่งสายงานผู้บริหารว่างในทุกกรณี ให้รายงานตำแหน่งว่าง ต่อคณะกรรมการพนักงานส่วนตำบล ภายใน 15 วันนับแต่วันที่ตำแหน่งว่าง เว้นแต่กรณีเกษียณอายุราชการให้รายงานล่วงหน้าได้ก่อน 60 วันนับถึงวันเกษียณอายุราชการ แล้วให้ดำเนินการ ดังนี้
(๑) กรณีองค์การบริหารส่วนตำบลใดประสงค์ดำเนินการสรรหาผู้มาดำรงตำแหน่งสายงานผู้บริหารที่ว่างโดยการย้าย การโอน การคัดเลือกเพื่อรับโอน การรับโอนข้าราชการหรือพนักงานส่วนท้องถิ่นหรือข้าราชการประเภทอื่นที่ไม่ใช่ข้าราชการการเมืองในตำแหน่งประเภทและระดับเดียวกัน หรือการโอนลดระดับตำแหน่งโดยความสมัครใจ ให้ประกาศวิธีการตามความประสงค์ และต้องเสนอชื่อผู้ที่จะแต่งตั้งในตำแหน่งสายงานผู้บริหารที่ว่างเพื่อขอความเห็นชอบต่อคณะกรรมการพนักงานส่วนตำบลภายใน 60 วัน     นับแต่วันที่ตำแหน่งว่าง เมื่อครบกำหนดระยะเวลาดังกล่าว และองค์การบริหารส่วนตำบลนั้นไม่ได้เสนอชื่อผู้ที่จะแต่งตั้งให้ดำรงตำแหน่งสายงานผู้บริหารที่ว่างต่อคณะกรรมการพนักงานส่วนตำบล ให้องค์การบริหารส่วนตำบล

แจ้งตำแหน่งว่างต่อคณะกรรมการพนักงานส่วนตำบล เพื่อรายงานคณะกรรมการกลางพนักงานส่วนตำบลดำเนินการสรรหาต่อไป และให้ถือว่าการดำเนินการเกี่ยวกับการย้าย การโอน การคัดเลือกเพื่อรับโอน การรับโอนในตำแหน่งประเภทและระดับเดียวกัน หรือการโอนลดระดับตำแหน่งโดยความสมัครใจในครั้งนั้นเป็นอันสิ้นสุด ในการนี้องค์การบริหารส่วนตำบลและคณะกรรมการพนักงานส่วนตำบลต้องจัดทำทะเบียนกำกับไว้เป็นหลักฐานและหมายเหตุในแผนอัตรากำลังให้ชัดเจนว่า “อยู่ระหว่างการดำเนินการสรรหาของคณะกรรมการกลางพนักงานส่วนตำบล” พร้อมทั้งให้นายกองค์การบริหารส่วนตำบลและเลขานุการคณะกรรมการพนักงานส่วนตำบลลงลายมือชื่อ วัน เดือน ปี กำกับไว้ในแผนอัตรากำลังที่อยู่ในความรับผิดชอบ  และให้สงวนตำแหน่งที่ว่างเพื่อแต่งตั้งจากบัญชีการสรรหาของคณะกรรมการกลางพนักงานส่วนตำบลเท่านั้น
(๒) กรณีคณะกรรมการกลางพนักงานส่วนตำบลได้ดำเนินการสรรหาตาม (1) แล้ว ปรากฏว่าไม่มีบัญชีผู้ผ่านการสรรหาหรือมีบัญชีผู้ผ่านการสรรหาแต่มีการเรียกใช้บัญชีครบทั้งบัญชีแล้ว แต่องค์การบริหารส่วนตำบลยังมีตำแหน่งว่างที่ได้รายงานคณะกรรมการกลางพนักงานส่วนตำบลเหลืออยู่ คณะกรรมการกลางพนักงานส่วนตำบลอาจกำหนดให้องค์การบริหารส่วนตำบลดำเนินการสรรหาพนักงานส่วนตำบลสายงานผู้บริหารที่ดำรงตำแหน่งประเภท ระดับและมีฐานะตามมาตรฐานกำหนดตำแหน่งเดียวกันกับตำแหน่งว่างมาดำรงตำแหน่งสายงานผู้บริหารที่ว่างโดยการย้าย การโอน การรับโอนก็ได้ ทั้งนี้ ระยะเวลาการดำเนินการใน  แต่ละครั้งให้เป็นไปตามที่คณะกรรมการกลางพนักงานส่วนตำบลกำหนด เมื่อดำเนินการแล้ว องค์การบริหารส่วนตำบลใดได้เสนอชื่อผู้ที่จะแต่งตั้งให้ดำรงตำแหน่งสายงานผู้บริหารที่ว่าง เพื่อขอความเห็นชอบต่อคณะกรรมการพนักงานส่วนตำบลภายในระยะเวลาที่คณะกรรมการกลางพนักงานส่วนตำบลกำหนดและ       มีตำแหน่งสายงานผู้บริหารว่างเนื่องจากการย้าย การโอน การรับโอน หรือองค์การบริหารส่วนตำบลใดไม่ได้เสนอชื่อผู้ที่จะแต่งตั้งให้ดำรงตำแหน่งสายงานผู้บริหารที่ว่างเพื่อขอความเห็นชอบต่อคณะกรรมการพนักงานส่วนตำบลภายในระยะเวลาที่คณะกรรมการกลางพนักงานส่วนตำบลกำหนด ให้ถือว่าการดำเนินการสรรหาเกี่ยวกับการย้าย การโอน การรับโอนนั้นเป็นอันสิ้นสุด และให้องค์การบริหารส่วนตำบลนั้นแจ้งตำแหน่งว่างต่อคณะกรรมการพนักงานส่วนตำบลเพื่อรายงานคณะกรรมการกลางพนักงานส่วนตำบลดำเนินการสรรหาต่อไป  ในการนี้ องค์การบริหารส่วนตำบลและคณะกรรมการพนักงานส่วนตำบลต้องจัดทำทะเบียนกำกับไว้เป็นหลักฐานและหมายเหตุในแผนอัตรากำลังให้ชัดเจนว่า “อยู่ระหว่างการดำเนินการสรรหาของคณะกรรมการกลางพนักงานส่วนตำบล” พร้อมทั้งให้นายกองค์การบริหารส่วนตำบลและเลขานุการคณะกรรมการพนักงานส่วนตำบลลงลายมือชื่อ วัน เดือน ปี กำกับไว้ในแผนอัตรากำลังที่อยู่ในความรับผิดชอบ  และให้สงวนตำแหน่งที่ว่างเพื่อแต่งตั้งจากบัญชีการสรรหาของคณะกรรมการกลางพนักงานส่วนตำบลเท่านั้น
		ข้อ 4 ในระยะเวลาเริ่มแรก  การนับระยะเวลา 60 วัน ตามข้อ 153 (1) สำหรับตำแหน่งสายงานผู้บริหารที่ว่างก่อนมีประกาศนี้  ให้นับตั้งแต่วันที่ประกาศนี้มีผลบังคับใช้เป็นต้นไป

			ประกาศ  ณ   วันที่  ๒๘  ธันวาคม  พ.ศ. 256๑




				ประธานกรรมการพนักงานส่วนตำบลจังหวัดบึงกาฬ

ส่วนราชการ  สถ.จ.บก. (กง.บถ.)                        โทร. ๐ ๔๒๔๙ ๒๔๗๖
ที่   บก ๐๐๒๓.๒/	วันที่     ๒๘  ธันวาคม  ๒๕๖๑             
เรื่อง  ประกาศ ก.อบต.จังหวัดบึงกาฬ เรื่อง หลักเกณฑ์และเงื่อนไขเกี่ยวกับการบริหารงานบุคคล           ขององค์การบริหารส่วนตำบล (ฉบับที่ ๒๓) พ.ศ.๒๕๖๑ 
เรียน	ผู้ว่าราชการจังหวัดบึงกาฬ (ประธาน ก.อบต.จังหวัดบึงกาฬ) 
		๑. ต้นเรื่อง
	ด้วยคณะกรรมการกลางพนักงานส่วนตำบล (ก.อบต.) ในการประชุมครั้งที่ ๙/๒๕๖๑ เมื่อวันที่ ๒๗ กันยายน ๒๕๖๑ ได้มีมติเห็นชอบให้ออกประกาศ ก.อบต. เรื่อง มาตรฐานทั่วไปเกี่ยวกับการสอบคัดเลือกและการคัดเลือกข้าราชการและพนักงานส่วนตำบลให้ดำรงตำแหน่งสายงานผู้บริหาร (ฉบับที่ ๓)    พ.ศ. ๒๕๖๑ ลงวันที่ ๑๙ พฤศจิกายน ๒๕๖๑ 
	โดยให้ ก.อบต.จังหวัด แก้ไขเพิ่มเติมประกาศหลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ให้สอดคล้องกับข้อความในข้อ ๑๒ (๑)(๒) และข้อ ๓๐ ของประกาศ       ก.อบต. เรื่อง มาตรฐานทั่วไปเกี่ยวกับการสอบคัดเลือกและการคัดเลือกข้าราชการและพนักงานส่วนตำบลให้ดำรงตำแหน่งสายงานผู้บริหาร (ฉบับที่ ๓) พ.ศ.๒๕๖๑ โดยกำหนดวันที่มีผลใช้บังคับในวันที่ ๒ มกราคม ๒๕๖๒ (เอกสาร ๑)
๒. ข้อกฎหมาย 
	พระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒ 
	มาตรา ๑๓ คณะกรรมการข้าราชการองค์การบริหารส่วนจังหวัดมีอำนาจหน้าที่กำหนดหลักเกณฑ์และดำเนินการเกี่ยวกับการบริหารงานบุคคลในองค์การบริหารส่วนจังหวัดนั้น ในเรื่องดังต่อไปนี้
	(๓) การกำหนดหลักเกณฑ์และเงื่อนไขในการคัดเลือก การบรรจุและแต่งตั้ง การย้าย การโอน การรับโอน การเลื่อนระดับ การเลื่อนขั้นเงินเดือน การสอบสวน การลงโทษทางวินัย การให้ออกจากราชการ   การอุทธรณ์ และการร้องทุกข์
		มาตรา ๒๕ วรรคเจ็ด ให้นำความในมาตรา ๑๐ มาตรา ๑๑ มาตรา ๑๒ มาตรา ๑๓ มาตรา ๑๔ และมาตรา ๑๕ มาใช้บังคับกับการปฏิบัติหน้าที่ของคณะกรรมการพนักงานส่วนตำบลด้วย      โดยอนุโลม ทั้งนี้ โดยให้การใช้อำนาจหน้าที่ตามบทบัญญัติดังกล่าว เป็นอำนาจหน้าที่ของคณะกรรมการกลางพนักงานส่วนตำบล คณะกรรมการพนักงานส่วนตำบล หรือนายกองค์การบริหารส่วนตำบลแล้วแต่กรณี (เอกสาร ๒)
๓. ข้อพิจารณา
	คณะกรรมการพนักงานส่วนตำบลจังหวัดบึงกาฬ (ก.อบต.จังหวัด) ในการประชุม ครั้งที่          ๑๒/๒๕๖๑ เมื่อวันที่ ๒๘ ธันวาคม ๒๕๖๑ มีมติเห็นชอบให้ประกาศหลักเกณฑ์ฯ ของ ก.อบต.จังหวัด         บึงกาฬ ให้มีเนื้อหาสอดคล้องกับประกาศ ก.อบต.ข้างต้น (เอกสาร ๓)

๔. ข้อเสนอ
	เห็นควรดำเนินการดังนี้
	๔.๑. ออกประกาศ ก.อบต.จังหวัดบึงกาฬ ที่มีเนื้อหาสอดคล้องเช่นเดียวกับที่ ก.อบต.กำหนด 
	๔.๒ ส่งประกาศฯ ให้อำเภอทุกอำเภอ เพื่อแจ้ง อบต. ในพื้นที่ทราบและถือปฏิบัติ
	๔.๓ รายงาน ก.อบต. ทราบ
	จึงเรียนมาเพื่อโปรดพิจารณา หากเห็นชอบโปรดลงนามในประกาศ และหนังสือที่นำเรียนมาพร้อมนี้


(นายนิพัฒน์  พรเรืองวงศ์)
ท้องถิ่นจังหวัดบึงกาฬ
เลขานุการ ก.อบต.จังหวัดบึงกาฬ

ที่ บก ๐๐๒๓.๒/						             ศาลากลางจังหวัดบึงกาฬ
								   ถนนบึงกาฬ - นครพนม บก ๓๘๐๐๐
						        มกราคม  ๒๕๖๒
เรื่อง 	ประกาศ ก.อบต.จังหวัดบึงกาฬ เรื่อง หลักเกณฑ์และเงื่อนไขเกี่ยวกับการบริหารงานบุคคล           ขององค์การบริหารส่วนตำบล (ฉบับที่ ๒๓) พ.ศ.๒๕๖๑ 
เรียน	นายอำเภอ ทุกอำเภอ
สิ่งที่ส่งมาด้วย	ประกาศ ก.อบต.จังหวัดบึงกาฬ				จำนวน  ๑  ชุด
ด้วยคณะกรรมการกลางพนักงานส่วนตำบล (ก.อบต.) ในการประชุมครั้งที่ ๙/๒๕๖๑ เมื่อวันที่ ๒๗ กันยายน ๒๕๖๑ ได้มีมติเห็นชอบให้ออกประกาศ ก.อบต. เรื่อง มาตรฐานทั่วไปเกี่ยวกับการสอบคัดเลือกและการคัดเลือกข้าราชการและพนักงานส่วนตำบลให้ดำรงตำแหน่งสายงานผู้บริหาร (ฉบับที่ ๓)    พ.ศ. ๒๕๖๑ ลงวันที่ ๑๙ พฤศจิกายน ๒๕๖๑
คณะกรรมการพนักงานส่วนตำบลจังหวัดบึงกาฬ ในการประชุมครั้งที่ ๑๒/๒๕๖๑ เมื่อวันที่   ๒๘ ธันวาคม ๒๕๖๑ จึงมีมติเห็นชอบให้ประกาศคณะกรรมการพนักงานส่วนตำบลจังหวัดบึงกาฬ เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล (ฉบับที่ ๒๓) พ.ศ.๒๕๖๑ เพื่อให้สอดคล้องกับประกาศ ก.อบต.ข้างต้น รายละเอียดปรากฏตามสิ่งที่ส่งมาด้วย
		จึงเรียนมาเพื่อทราบ และแจ้งให้องค์การบริหารส่วนตำบลในพื้นที่ทราบและถือปฏิบัติต่อไป
						  ขอแสดงความนับถือ











สำนักงานส่งเสริมการปกครองท้องถิ่นจังหวัด
กลุ่มงานมาตรฐานการบริหารงานบุคคลส่วนท้องถิ่น
โทร. ๐ ๔๒๔๙ ๒๔๗๖ 
โทรสาร. ๐ ๔๒๔๙ ๒๔๘๐

ที่ บก ๐๐๒๓.๒/							  ศาลากลางจังหวัดบึงกาฬ
								  ถนนบึงกาฬ - นครพนม บก ๓๘๐๐๐
						     มกราคม  ๒๕๖๒
เรื่อง 	ประกาศ ก.อบต.จังหวัดบึงกาฬ เรื่อง หลักเกณฑ์และเงื่อนไขเกี่ยวกับการบริหารงานบุคคล           ขององค์การบริหารส่วนตำบล (ฉบับที่ ๒๓) พ.ศ.๒๕๖๑ 
เรียน	เลขานุการ ก.อบต.
อ้างถึง	หนังสือสำนักงาน ก.จ. ก.ท. และ ก.อบต. ด่วนที่สุด ที่ มท ๐๘๐๙.๒/ว ๑๙๓ ลงวันที่ ๓๐ พฤศจิกายน ๒๕๖๑
สิ่งที่ส่งมาด้วย	๑. ประกาศ ก.อบต.จังหวัดบึงกาฬ				จำนวน  ๑  ชุด	
		๒. แบบรายงานข้อมูลการกำหนดหลักเกณฑ์ฯ		จำนวน  ๑  ฉบับ
ตามที่คณะกรรมการกลางพนักงานส่วนตำบล (ก.อบต.) ในการประชุมครั้งที่ ๙/๒๕๖๑ เมื่อวันที่ ๒๗ กันยายน ๒๕๖๑ ได้มีมติเห็นชอบให้ออกประกาศ ก.อบต. เรื่อง มาตรฐานทั่วไปเกี่ยวกับการสอบคัดเลือกและการคัดเลือกข้าราชการและพนักงานส่วนตำบลให้ดำรงตำแหน่งสายงานผู้บริหาร (ฉบับที่ ๓)    พ.ศ. ๒๕๖๑ ลงวันที่ ๑๙ พฤศจิกายน ๒๕๖๑ โดยให้คณะกรรมการพนักงานส่วนตำบล (ก.อบต.จังหวัด)      นำประกาศฯ  ของ ก.อบต. ไปกำหนดเป็นหลักเกณฑ์ฯ ของ ก.อบต.จังหวัด นั้น
		คณะกรรมการพนักงานส่วนตำบลจังหวัดบึงกาฬ (ก.อบต.จังหวัด) ในการประชุมครั้งที่ ๑๒/๒๕๖๑   เมื่อวันที่ ๒๘ ธันวาคม ๒๕๖๑ ได้มีมติเห็นชอบประกาศหลักเกณฑ์ฯ ของ ก.อบต.จังหวัด ให้มีเนื้อหาสอดคล้องกับประกาศฯ ก.อบต.ข้างต้น รายละเอียดปรากฏตามสิ่งที่ส่งมาด้วย	
		จึงเรียนมาเพื่อทราบ
						   ขอแสดงความนับถือ









สำนักงานส่งเสริมการปกครองท้องถิ่นจังหวัด
กลุ่มงานมาตรฐานการบริหารงานบุคคลส่วนท้องถิ่น
โทร. ๐ ๔๒๔๙ ๒๔๗๖ 
โทรสาร. ๐ ๔๒๔๙ ๒๔๘๐

                                                                               


แบบรายงานข้อมูลการกำหนดหลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล
ของ ก.อบต.จังหวัดบึงกาฬ

	
ประกาศ ก.กลาง
	
จังหวัดมีมติกำหนดหลักเกณฑ์
	หาก ก.จังหวัดกำหนดหลักเกณฑ์เกินกว่า ๔๕ วัน นับแต่วันที่ฝ่ายเลขานุการ ก.จังหวัดได้รับเรื่องให้ระบุเหตุผลด้วย

	ที่
	เรื่อง
	เลขที่หนังสือที่
ก.กลางแจ้งจังหวัด
	ฝ่ายเลขานุการจังหวัดได้รับเรื่องเมื่อวันที่
	ก.จ.จ.
(เมื่อวันที่)
	ก.ท.จ.
(เมื่อวันที่)
	ก.อบต.
(เมื่อวันที่)
	ไม่เกิน
	เกิน
	เหตุผล

	๑
	ประกาศ ก.อบต. เรื่อง มาตรฐานทั่วไปเกี่ยวกับการสอบคัดเลือกและการคัดเลือกข้าราชการและพนักงานส่วนตำบลให้ดำรงตำแหน่งสายงานผู้บริหาร        (ฉบับที่ ๓) พ.ศ. ๒๕๖๑ 
	ที่ มท ๐๘๐๙.๒/ว ๑๙๓ 
ลงวันที่
๓๐ พฤศจิกายน ๒๕๖๑
	๖ ธันวาคม ๒๕๖๑
	-
	-
	ครั้งที่ ๑๒/๒๕๖๑
๒๘ ธันวาคม ๒๕๖๑
	/
	-
	-





  (ลงชื่อ)				ผู้รายงาน
(นายนิพัฒน์  พรเรืองวงศ์)
ท้องถิ่นจังหวัดบึงกาฬ

